
REPUBLIKA HRVATSKA
PRIMORSKO-GORANSKA ŽUPANIJA
OPĆINA MALINSKA-DUBAŠNICA

JEDINSTVENI UPRAVNI ODJEL
[image: ]
KLASA:     013-02/26-01/1
URBROJ:   2170-26-03-26-17
Malinska,    3. kolovoza 2026.

Temeljem članka 11. stavka 2. Zakona o pravu na pristup informacijama („Narodne novine“ broj 25/13, 85/15, 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj 140/09), Općina Malinska-Dubašnica upućuje
JAVNI POZIV
 za savjetovanje s javnošću u postupku donošenja

Izmjena i dopuna Statuta Općine Malinska-Dubašnica

Ovim putem poziva se zainteresirana javnost koja svojim prijedlozima i sugestijama može pridonijeti donošenju kvalitetnije odluke. Savjetovanje s javnošću provodi se u razdoblju od 3.08.2026. do 2.09.2026.

Prijedloge, odnosno mišljenja u svezi s nacrtom akta zainteresirana javnost može dostaviti:
• osobnom dostavom u pisarnicu Općine Malinska-Dubašnica, Lina Bolmarčića 22, Malinska 
• poštom na adresu Općine Malinska-Dubašnica, Lina Bolmarčića 22, 51511 Malinska, 
• e-mailom na adresu: procelnik@malinska.hr

obvezno na obrascu u privitku ovog javnog poziva, najkasnije do 2.09.2026. godine.

Po isteku roka za dostavu mišljenja i prijedloga izradit će se i objaviti Izvješće o savjetovanju s javnošću koje sadrži zaprimljene prijedloge i primjedbe te očitovanja. Izvješće će se objaviti na službenim Internetskim stranicama Općine Malinska-Dubašnica www.malinska.hr.






OBRAZLOŽENJE

I. Pravni temelj za donošenje akta
Pravni temelj za donošenje ove Odluke sadržan je u članku 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članku 24. Statuta Općine Malinska – Dubašnica („Službene novine Primorsko-goranske županije“ broj 7/21 i 39/24).
II. Obrazloženje prijedloga Odluke 
Ministarstvo pravosuđa, uprave i digitalne transformacije provelo je neposredni upravni inspekcijski nadzor nad radom tijela Općine Malinska – Dubašnica.
U zapisniku o obavljenom upravnom inspekcijskom nadzoru utvrđeno je da pojedine odredbe Statuta Općine Malinska – Dubašnica nisu u cijelosti usklađene s važećim propisima. U odnosu na Statut upravna inspekcija ukazala je da je utvrđene nepravilnosti potrebno uskladiti sa zakonom kod budućih donošenja statutarnih izmjena i/ili dopuna Statuta.
Slijedom navedenoga, ovim prijedlogom Odluke predlaže se usklađivanje članaka 82. i 83. Statuta Općine Malinska – Dubašnica s važećim zakonskim propisima.
U članku 82. Statuta termin „skraćeni upravni postupak“ zamjenjuje se terminom „neposredno rješavanje“, sukladno odredbama Zakona o općem upravnom postupku.
Nadalje, članak 83. Statuta usklađuje se s člankom 79. Zakona o lokalnoj i područnoj (regionalnoj) samoupravi na način da se odredba o nadzoru zakonitosti općih akata usklađuje s važećim zakonskim tekstom.
Donošenjem ove Odluke Statut Općine Malinska – Dubašnica usklađuje se s važećim zakonskim propisima te primjedbama sadržanim u zapisniku upravne inspekcije, čime se osigurava njegova potpuna usklađenost s pozitivnim pravnim propisima.
Isto tako u Statut se unose imena mjesnih odbora i trajanje mandata koje do sada nije stajalo.
III. Procjena potrebnih financijskih sredstva za provedbu akta
Financijska sredstva za provedbu ove Odluke osiguravaju se u Proračunu Općine Malinska – Dubašnica.

PROČELNIK
Neven Matuč

